
Molaetsa oa leshome le motso o mong: 
Ho boloka bafu kahar'a li-Masjid 
Ka Lebitso la Allah, lithoriso tsohle li be ho Allah 
'me khotso le litlhohonolofatso li be ho Moromuoa 
oa Allah, lelapa la hae le ba latelang tataiso ea hae, 
ho tsoelapele: 
Ke  shebile  Koranta  ea  Khartoum  ea  la 
4/17/1415  AH;  eaba  ke  fumana  polelo  e  neng  e 
phatlallalitsoe  kahar’a eona malebana le  lepato la 
Monghali  Muhammad  Al-Hassan  Al-Idrisi  pel'a 
ntate  oa  hae  kahar'a  Masjid  o  motse-moholo  oa 
Omdurman ... j.j. 
Ka lebaka la boikarabelo boo Allah a bo behileng 
ba ho eletsa Mamosleme le ho hlakisa ho hana bobe; 
ke bone ho le bohlokoa ho lemosa hore ho pata bafu 
ka har’a masjid ha ho lumelloe. Ho e-na le hoo, ke e 
’ngoe ea litsela tse lebisang ho shirk, ebile ke e ’ngoe 
ea  liketso  tsa  Bajuda  le  Bakreste  tseo  Allah  a  ba 
nyatsitseng ka tsona, le tseo Moromuoa oa Hae ﷺ a 
ba  rohakileng  ka  tsona.  Joalokaha  ho  tlile  ho 
Sahihayn ho tsoa ho ‘Aishah (Allah A khahlisoe ke 
eena), hore Moprofeta ﷺ o itse: 

 “Eka Allah A ka romela thohako holim'a Majuda 
le Bakreste, kaha ba nkile mabitla a baporofeta ba 

bona e le libaka tsa thapelo”, Ho Sahih Muslim, ka 
tlaleho  ea  Jundub  ibn  Abdullah,  holim'a  taelo  ea 
Moprofeta ﷺ   o itse: 

 “Bao ba tlileng pele ho lona ba ne ba tloaetse ho 
nka mabitla a baporofeta ba bona le bahalaleli ele 
libaka tsa thapelo. Le se ke la nka mabitla joaloka 
libaka tsa thapelo kaha ke le thibela ho etsa joalo”. 
Ho na le li-Hadith tse ngata holim'a sehloho sena. 
Ke  setlamo  ho  Mamoseleme  ʼohle—mebuso  le 
sechaba—ho  ts'aba  Allah,  ho  qoba  seo  A  se 
thibetseng,  le  ho  pata  bafu  ba  bona  ka  ntle  ho 
Masaajid,  joalokaha  Moporofeta  ﷺ  le  Sahabah  tsa 
hae  (eka  Allah  A  ka  khahlisoa  ke  bona)  ba  ne  ba 
tloaetse ho pata bafu ka ntle ho Masaajid; le balateli 
ba bona ba lokileng le bona ba ile ba etsa joalo. 
Ha e le ho ba teng ha lebitla la Moprofeta ﷺ le la 
Sahabah  tsa hae  tse  peli,  Abu Bakr  le  ‘Umar (Eka 
Allah A ka khahlisoa ke bona), ka har’a masjid oa 
hae ﷺ, seo ha se bopaki ba hore ho lumelloa ho pata 
bafu ka har’a masjid. Hobane Moprofeta  ﷺ o  ile a 
patoa  ka  tlung  ea  hae  —  e  leng  ntlo  ea  ‘Ā’ishah 
(Allah A khahlisoe ke eena) —, ebe Sahabah tsa hae 
tse peli le bona ba patoa le eena. Hamorao, ha Al-
Walid  ibn  Abd  al-Malik  a  atolosa  masjid,  o  ile  a 
kenyelletsa kamore eo ka har’a masjid qetellong ea 

lekholo la pele la Hijrah. Litsebi tsa Islam li ile tsa 
mo hanyetsa tabeng eo, empa eena a bona hore seo 
ha se thibele katoloso, le hore taba eo e hlakile ebile 
e ke ke ea baka pherekano. 
Ka tsela ena hoa hlaka ho lemosleme le leng le le 
leng hore Moprofeta ﷺ le Sahābah tsa hae ba babeli 
(Eka  Allah  A  ka  khahlisoa  ke  bona)  ha  baa  ka  ba 
patoa ka har’a masjid. Ho kenyelletsoa ha mabitla a 
bona ka har’a masjid ho etsahetse feela ka lebaka la 
katoloso, ’me seo ha se bopaki ba hore ho lumelloa 
ho pata bafu ka har’a masjid; hobane bona ha ba ka 
har’a masjid ka boona, empa ba ka tlung ea hae ﷺ. 
Hape ketso ea Al-Walid ibn Abd al-Malik e ke ke ea 
e-ba bopaki ho mang kapa mang tabeng ena. Bopaki 
ba ’nete bo fumanoa feela Bukeng ea Allah, Sunnah, 
le  tumellanong  ea  baholo-holo  ba  Ummah  ena 
(Salaf),  Allah  A  khahlisoe  ke  bona,  ’me  A  re  etse 
har’a ba ba latelang ka botle. 
Ka  lebaka  la  ho  fana  ka  keletso  le  ho  itokolla 
boikarabelong ka pel’a Allah, sena se ile sa ngoloa 
ka la: 14/5/1415 Hijrah. 
Allah  ke  Mofani  oa  katleho.  Allah  A  romelle 
lithoriso  le  khotso  holim’a  Moprofeta  oa  rona 
Muhammad, lelapa la hae, Sahabah tsa hae, le bohle 
ba ba latelang ka botle. 
Tlhaloso e  bonts'ang ho se lumele le tahleho tsa 
batho ba reng ho lumelehile sebakeng sa motho e 
mong  le  e  mong  hore  a  ka  kheloha  ho  Shari‘ah 

melao le tsela ea Muhammad ﷺ 
ʼAbdul ʼAziz ibn ʼAbdullah ibn Baz 
Buka  ena  e  hlalosa  kufr  ea  motho  ea  reng  ho 
lumellehile ho tsoa Sharī‘ah ea Muhammad ﷺ, ebile 
e hana polelo ea bangoli ba bang ba reng Bajuda le 
Bakreste ba ka sala bolumeling ba bona. E tiisa hore 
molaetsa  oa  Moprofeta  ﷺ  o  rometsoe  ho  batho 
bohle, le hore Islam ke bona feela bolumeli ba ’nete, 
joalo ka ha ho tlile ka har’a Qur’an le Sunnah. 
 
 
*** 

